section_heading: Kraljica Engleske
paragraph_text: U početcima njegove vladavine, upravljanje Engleskom ovisilo je o uskom krugu Eduardovih pristaša, ponajviše o njegovom rođaku Richardu Nevilleu, grofu od Warwicka. U vrijeme tajnog braka Eduarda IV., Warwick je pregovarao o savezu s Francuskom nastojeći spriječiti sličan dogovor koji je postigla njegova zakleta neprijateljica Margareta Anžuvinska, supruga svrgnutog Henrika VI. Plan je bio da se Eduard IV. oženi francuskom princezom. Kada je njegov brak s Elizabetom Woodville, koja je bila obična žena bez titule i iz obitelji pristaša dinastije Lancaster, objavljen u javnosti, Warwick je bio i posramljen i uvrijeđen. Njegov odnos s Eduardom IV. nikada se nije vratio na staro. To se neprijateljstvo pretvorilo u otvoren sukob između kralja i Warwicka, što je dovelo do bitke volja koja je napokon rezultirala Warwickovom prebacivanjem odanosti na Lancastere i pogubljenju Elizabetina oca, Richarda Woodvillea, 1469. godine. Također je brak loše prihvatio Tajni savjet, koji je prema Jean de Waurinu s velikom iskrenošću rekao Edwardu da "mora znati da ona nije supruga za princa kakav je on".